Lang Ping
"Jenny" Lang Ping (xitoycha: 郎平 ; oʻqilish: Láng Píng 1960-yil 10-dekabrda tugʻilgan) — xitoylik sobiq voleybolchi va Xitoyning ayollar milliy voleybol jamoasining hozirgi bosh murabbiyi. U Amerika Qoʻshma Shtatlari ayollar milliy voleybol jamoasining sobiq bosh murabbiyi hamdir. Oʻyinchi sifatida Lang Ping 1984-yilgi yozgi Olimpiada o'yinlarida ayollar voleyboli boʻyicha eng qimmat oʻyinchi sovrinini qoʻlga kiritdi. 2002-yilda Lang Ping Massachusets shtatining Holyok shahridagi Voleybol shon-shuhrat zaliga kiritildi. U 2008-yilda oʻz vatanida boʻlib oʻtgan Pekin Olimpiadasida AQSh ayollar terma jamoasiga murabbiylik qildi. Keyinchalik Lang 2016-yilgi Rio Olimpiadasida oltin medalni qoʻlga kiritgan Xitoy ayollar terma jamoasiga murabbiylik qildi va voleybol tarixida oʻyinchi sifatida ham, murabbiy sifatida ham Olimpiada oltin medalini qoʻlga kiritgan birinchi shaxs boʻldi. Lang 2020-yilda suratga olingan „Leap (Sakrash)“ biografik filmidagi bosh qahramon sifatida gavdalantirilgan, uning filmdagi obrazini aktrisa Gong Li oʻynagan.